Kommer oor ANC-plan met onteien-wet | Netwerk24
Kommer oor ANC-plan met onteien-wet
Kom in, trekker 2! Een van die talle trekkers wat in damme water in landerye in die Hoopstad-, Wesselsbron- en Makwassie-omgewing vasgeval het ná aanhoudende reën die afgelope paar weke. Op baie plekke is die grond versadig en die water sak nie weg nie. Foto: Dries Steyn
Opposisiepartye is bekommerd dat die ANC die onteieningswet gaan wysig sodat dit vir grondhervorming misbruik kan word ná die mislukte poging om die Grondwet se eiendomsklousule te wysig.
Dit is duidelik dat die ANC die onteieningswetsontwerp, wat 'n jaar gelede by die parlement ingedien is, vir grondhervorming wil gebruik, terwyl grondhervorming nie die doel van die wetsontwerp is nie, sê Samantha Graham, die DA se woordvoerder oor openbare werke.
Die wetsontwerp, wat in Oktober verlede jaar by die parlement ingedien is, maak vir die eerste keer voorsiening vir onteiening sonder vergoeding, mits aan sekere vereistes voldoen word, soos grond wat net vir spekulasie besit word of grond waarvan die eienaar die grond verlaat het en geen beheer daaroor uitoefen nie.